b'\n_START_ARTICLE_\nEllen White\n_START_SECTION_\nCopil\xc4\x83ria\n_START_PARAGRAPH_\nEllen, \xc3\xaempreun\xc4\x83 cu sora sa geam\xc4\x83n\xc4\x83 Elizabeth, au fost n\xc4\x83scute pe 26 noiembrie 1827 de c\xc4\x83tre Robert \xc8\x99i Eunice Harmon. Robert era un fermier care confec\xc8\x9biona \xc8\x99i multe p\xc4\x83l\xc4\x83rii, \xc8\x99i toat\xc4\x83 familia \xc3\xael ajuta \xc3\xaen acest lucru. Cu opt copii \xc3\xaen familie, casa era un loc aglomerat. Familia locuia \xc3\xaentr-o mic\xc4\x83 ferm\xc4\x83 l\xc3\xa2ng\xc4\x83 Gorham, Maine. La c\xc3\xa2\xc8\x9biva ani dup\xc4\x83 na\xc8\x99terea gemenelor, Robert Harmon a p\xc4\x83r\xc4\x83sit ferma \xc8\x99i, \xc3\xaempreun\xc4\x83 cu familia sa, el s-a mutat \xc3\xaen ora\xc8\x99ul Portland, cam dou\xc4\x83sprezece mile la est.\n_START_SECTION_\nStr\xc4\x83mo\xc8\x99i\n_START_PARAGRAPH_\nEllen G. White Estate a delegat un genealogist profesional pentru rec\xc4\x83utarea str\xc4\x83mo\xc8\x99ilor, care a spus c\xc4\x83 ea a avut origine Anglo-Saxon\xc4\x83. Vezi arborele s\xc4\x83u genealogic.\n_START_SECTION_\nR\xc4\x83nirea capului\n_START_PARAGRAPH_\nLa v\xc3\xa2rsta de nou\xc4\x83 ani, Ellen a fost lovit\xc4\x83 cu o piatr\xc4\x83 de o coleg\xc4\x83. Lovitura i-a desfigurat nasul \xc8\x99i a l\xc4\x83sat-o trei s\xc4\x83pt\xc4\x83m\xc3\xa2ni \xc3\xaen com\xc4\x83._NEWLINE_La scurt timp dup\xc4\x83 r\xc4\x83nire, Ellen, \xc3\xaempreun\xc4\x83 cu p\xc4\x83rin\xc8\x9bii ei, a aderat la Metodism, \xc3\xaen urma unei \xc3\xaent\xc3\xa2lniri din Buxton, Maine. Doi ani mai t\xc3\xa2rziu, pe 26 iunie 1842, la cererea sa, a fost botezat\xc4\x83 prin scufundare.\n_START_SECTION_\nMi\xc8\x99carea Millerist\xc4\x83\n_START_PARAGRAPH_\n\xc3\x8en 1840, la v\xc3\xa2rsta de 12 ani, familia sa a devenit implicat\xc4\x83 \xc3\xaen Mi\xc8\x99carea Millerist\xc4\x83. Dup\xc4\x83 ce a citit c\xc4\x83r\xc8\x9bile lui William Miller, Ellen s-a sim\xc8\x9bit vinovat\xc4\x83 pentru p\xc4\x83catele ei \xc8\x99i s-a confruntat cu teroarea referitoare la pierderea etern\xc4\x83. Ea se descrie ca st\xc3\xa2nd nop\xc8\x9bi \xc3\xaentregi \xc3\xaen rug\xc4\x83ciune, iar asta timp de c\xc3\xa2teva luni. Ea a fost botezat\xc4\x83 de John Hobart \xc3\xaen Casco Bay \xc3\xaen Portland, Maine \xc8\x99i a\xc8\x99tepta ner\xc4\x83bd\xc4\x83toare Revenirea lui Isus. Dup\xc4\x83 mult timp, s-a referit la botez ca fiind cel mai fericit eveniment al vie\xc8\x9bii ei. Implicarea familiei ei \xc3\xaen Millerism a atras dizgra\xc8\x9bia lor de c\xc4\x83tre biserica metodist\xc4\x83 local\xc4\x83._NEWLINE_\xc8\x99i adventi\xc8\x99tii sus\xc8\x9bin c\xc4\x83 Ellen White a  avut foarte multe viziuni despre sf\xc3\xa2r\xc8\x99itul lumii.\n_START_SECTION_\nC\xc4\x83s\xc4\x83toria \xc8\x99i familia\n_START_PARAGRAPH_\n\xc3\x8en 1845 Ellen l-a \xc3\xaent\xc3\xa2lnit pe viitorul ei so\xc8\x9b, James Springer White, un Millerit care a devenit convins c\xc4\x83 viziunile sale erau reale. Un an mai t\xc3\xa2rziu, James a f\xc4\x83cut propunerea \xc8\x99i ei au fost c\xc4\x83s\xc4\x83tori\xc8\x9bi \xc3\xaen Portland, Maine, \xc3\xaen 30 august 1846. James a scris dup\xc4\x83 aceasta:_NEWLINE_Noi ne-am c\xc4\x83s\xc4\x83torit pe 30 august 1846 \xc8\x99i din acea or\xc4\x83 p\xc3\xa2n\xc4\x83 \xc3\xaen prezent ea a fost coroana veseliei mele....A fost providen\xc8\x9ba lui Dumnezeu ca am\xc3\xa2ndoi s\xc4\x83 tr\xc4\x83im o experien\xc8\x9b\xc4\x83 \xc3\xaentunecat\xc4\x83 \xc3\xaen Mi\xc8\x99carea Advent\xc4\x83....Aceast\xc4\x83 experien\xc8\x9b\xc4\x83 a fost necesar\xc4\x83 ca s\xc4\x83 ne al\xc4\x83tur\xc4\x83m for\xc8\x9bele \xc8\x99i, uni\xc8\x9bi, s\xc4\x83 muncim extensiv din Oceanul Atlantic p\xc3\xa2n\xc4\x83 la Pacific._NEWLINE_James \xc8\x99i Ellen au avut patru copii: Henry Nichols, James Edson(cunoscut ca Edson), William Clarence(cunoscut ca Willie sau W.C.) \xc8\x99i John Herbert._NEWLINE_Doar Edson \xc8\x99i William au devenit adul\xc8\x9bi. John Herbert a murit la v\xc3\xa2rsta de trei ani, iar Henry la v\xc3\xa2rsta de 16 ani(de pneumonie), \xc3\xaen 1863.\n_START_SECTION_\nUltimii ani \xc8\x99i moartea\n_START_PARAGRAPH_\nEllen White a petrecut ultimii ani din via\xc8\x9b\xc4\x83 \xc3\xaen Elmshaven, casa ei \xc3\xaen Saint Helena, California dup\xc4\x83 moartea so\xc8\x9bului ei James White \xc3\xaen 1881. \xc3\x8en cursul ultimilor ani din via\xc8\x9b\xc4\x83 ea a c\xc4\x83l\xc4\x83torit mai pu\xc8\x9bin deorece \xc3\xae\xc8\x99i petrecea marea parte a timpului scriind ultimele lucr\xc4\x83ri pentru biseric\xc4\x83. Ellen G. White a murit pe 16 iulie 1915, \xc3\xaen casa ei(Elmshaven), care acum este cunoscut\xc4\x83 ca un Sit Istoric Adventist.\n_START_SECTION_\nPrima ei viziune raportat\xc4\x83\n_START_PARAGRAPH_\n\xc3\x8en 1844, Ellen G. White a raportat prima sa viziune:_NEWLINE_\xc3\x8en timp ce m\xc4\x83 rugam la altarul familial, Duhul Sf\xc3\xa2nt a venit asupra mea \xc8\x99i p\xc4\x83rea c\xc4\x83 m\xc4\x83 \xc3\xaenal\xc8\x9b din ce \xc3\xaen ce mai sus, mult deasupra acestei lumi \xc3\xaentunecate..._NEWLINE_\xc3\x8en aceast\xc4\x83 viziune a spus c\xc4\x83 a v\xc4\x83zut \xe2\x80\x9dpoporul Advent\xe2\x80\x9d c\xc4\x83l\xc4\x83torind pe o c\xc4\x83rare \xc3\xaengust\xc4\x83 \xc8\x99i dreapt\xc4\x83 spre Noul Ierusalim(Cer). C\xc4\x83rarea lor era luminat\xc4\x83 din spate de \xe2\x80\x9do lumin\xc4\x83 puternic\xc4\x83, pus\xc4\x83 la \xc3\xaenceputul c\xc4\x83r\xc4\x83rii, \xc3\xaen spatele lorm despre care \xc3\xaengerul mi-a spus c\xc4\x83 este strig\xc4\x83tul de la miezul nop\xc8\x9bii.\xe2\x80\x9d \xc3\x8en acord cu viziunea ei, unii din c\xc4\x83l\xc4\x83tori oboseau, dar erau \xc3\xaencuraja\xc8\x9bi de c\xc4\x83tre Isus, al\xc8\x9bii au respins lumina \xc8\x99i au c\xc4\x83zut \xe2\x80\x9dde pe c\xc4\x83rare \xc3\xaen lumea rea \xc8\x99i \xc3\xaentunecat\xc4\x83 de dedesubt\xe2\x80\x9d.\n_START_SECTION_\nA doua \xc8\x99i a treia viziune\n_START_PARAGRAPH_\n\xc3\x8en februarie 1845, doamna White a spus c\xc4\x83 a primit o a doua viziune care a devenit cunoscut\xc4\x83 ca viziunea \xe2\x80\x9dMirelui\xe2\x80\x9d, \xc3\xaen Exeter, Maine. \xc3\x8empreun\xc4\x83 cu a treia viziune, unde doamna White a v\xc4\x83zut un nou p\xc4\x83m\xc3\xa2nt, aceste viziuni \xe2\x80\x9dau dat \xc3\xaen\xc8\x9belesul experien\xc8\x9bei din 22 octombrie 1844 \xc8\x99i au ajutat dezvoltarea doctrinei Sanctuarului. De asemenea, au jucat au rol important \xc3\xaen contracarea spiritualiz\xc4\x83rii vederii unor mul\xc8\x9bi adventi\xc8\x99ti fanatici prin \xc3\xaenf\xc4\x83\xc8\x9bi\xc8\x99area Tat\xc4\x83lui \xc8\x99i lui Isus ca Fiin\xc8\x9be literale \xc8\x99i Cerul ca un loc fizic.\xe2\x80\x9d_NEWLINE_De asemenea, aceste viziuni au anulat doctrina \xe2\x80\x9du\xc8\x99ii \xc3\xaenchise\xe2\x80\x9d avut\xc4\x83 de mul\xc8\x9bi adventi\xc8\x99ti \xc3\xaen acel moment, inclusiv de gruparea de la Exeter.\n_START_SECTION_\nM\xc4\x83rturie public\xc4\x83\n_START_PARAGRAPH_\nTem\xc3\xa2ndu-se c\xc4\x83 oamenii vor considera ca ea ar experimenta boli mintale sau mesmerism, Ellen nu a \xc3\xaemp\xc4\x83rt\xc4\x83\xc8\x99it ini\xc8\x9bial viziunile ei cu comunitatea Millerit\xc4\x83. La o \xc3\xaent\xc3\xa2lnire \xc3\xaen casa p\xc4\x83rin\xc8\x9bilor s\xc4\x83i, ea a primit confirmarea supranatural\xc4\x83 a misiunii ei:_NEWLINE_C\xc3\xa2nd ne rugam, \xc3\xaentunericul ce m\xc4\x83 acoperea a fost \xc3\xaempr\xc4\x83\xc8\x99tiat, o lumin\xc4\x83 puternic\xc4\x83, ca o minge de foc, a venit l\xc3\xa2ng\xc4\x83 mine lu ca \xc8\x99i ca \xc8\x99i cum m-ar fi dobor\xc3\xa2t, puterea mi-a fost luat\xc4\x83.Am sim\xc8\x9bit c\xc4\x83 sunt \xc3\xaen prezen\xc8\x9ba lui Isus \xc8\x99i a \xc3\xaengerilor. Din nou a fost repetat, \xe2\x80\x9dF\xc4\x83 cunoscut \xc8\x99i altora ce \xc8\x9bi-am f\xc4\x83cut cunoscut Eu\xe2\x80\x9d._NEWLINE_  _NEWLINE_La scurt timp dup\xc4\x83, Ellen a dat m\xc4\x83rturiile ei \xc3\xaen adun\xc4\x83rile publice \xc8\x99i \xc3\xaen adun\xc4\x83rile metodiste regulate ce se f\xc4\x83ceau \xc3\xaen casele oamenilor._NEWLINE_Am aranjat \xc3\xaent\xc3\xa2lnirile cu prietenii mei tineri, c\xc3\xa2\xc8\x9biva fiind considerabil mai \xc3\xaen v\xc3\xa2rst\xc4\x83 dec\xc3\xa2t mine, \xc8\x99i c\xc3\xa2teva persoane c\xc4\x83s\xc4\x83torite. C\xc3\xa2\xc8\x9biva din ei erau \xc3\xaencrezu\xc8\x9bi \xc8\x99i nep\xc4\x83s\xc4\x83tori; experien\xc8\x9ba mea suna c\xc4\x83tre ei ca o poveste plictisitoare, \xc8\x99i ei nu au ascultat rug\xc4\x83min\xc8\x9bile mele. Dar m-am hot\xc4\x83r\xc3\xa2t ca eforturile mele niciodat\xc4\x83 s\xc4\x83 nu se opreasc\xc4\x83 pentru aceste dragi suflete, pentru care am avut un interes at\xc3\xa2t de mare, produs de c\xc4\x83tre Dumnezeu._NEWLINE_Nout\xc4\x83\xc8\x9bile viziunilor sale s-au r\xc4\x83sp\xc3\xa2ndit \xc8\x99i White a c\xc4\x83l\xc4\x83torit \xc8\x99i a vorbit c\xc4\x83tre grupurile de Milleri\xc8\x9bi \xc3\xaen Maine \xc8\x99i \xc3\xaen zona \xc3\xaenconjur\xc4\x83toare. Viziunile sale nu au fost publicate \xc3\xaenainte de 24 ianuarie 1846, c\xc3\xa2nd relatarea primei viziuni\xc2\xa0: \xe2\x80\x9dLetter From Sister Harmon\xe2\x80\x9d(Scrisoare de la sora Harmon) a fost publicat\xc4\x83 \xc3\xaen Day Star, o revist\xc4\x83 Millerit\xc4\x83 publicat\xc4\x83 \xc3\xaen Cincinati, Ohio de Enoch Jacobs. White a scris c\xc4\x83tre Jacobs pentru a-l \xc3\xaencuraja \xc8\x99i ,chiar dac\xc4\x83 scrisoarea nu a fost scris\xc4\x83 pentru publica\xc8\x9bie, Jacobs a tip\xc4\x83rit-o. \xc3\x8en cursul urm\xc4\x83torilor ani a fost retip\xc4\x83rit\xc4\x83 sub diverse forme - fiind inclus\xc4\x83 \xc3\xaen prima carte a lui Ellen, Christian Experience and Views(Experien\xc8\x9be cre\xc8\x99tine \xc8\x99i viziuni), publicat\xc4\x83 \xc3\xaen 1851, ap\xc4\x83rut\xc4\x83 \xc3\xaen Rom\xc3\xa2nia cu titlul Experien\xc8\x9be \xc8\x99i Viziuni._NEWLINE_Doi Milleri\xc8\x9bi au avut viziuni \xc3\xaenainte de Ellen White - William Ellis Foy (1818\xe2\x80\x931893) \xc8\x99i Hazen Foss (1818?\xe2\x80\x931893), care \xc3\xaens\xc4\x83 a respins chemarea Duhului Sf\xc3\xa2nt. Adventi\xc8\x99tii cred c\xc4\x83 aceste persoane au avut Darul Profe\xc8\x9biei \xc3\xaenainte de Ellen White.\n_START_SECTION_\nTeologie\n_START_PARAGRAPH_\nEllen White s-a ferit de cuvintele \xe2\x80\x9eSf\xc3\xa2nta Treime\xe2\x80\x9d ca de cium\xc4\x83, iar \xe2\x80\x9eso\xc8\x9bul ei a afirmat categoric c\xc4\x83 viziunile ei nu sus\xc8\x9bin crezul trinitarian.\xe2\x80\x9d Ea nu a avut o doctrin\xc4\x83 a Sfintei Treimi (vorbind \xc3\xaen general, ea nu a avut doctrin\xc4\x83).\n_START_SECTION_\nScandalul de plagiat\n_START_PARAGRAPH_\nDin punctul dreptului penal \xc8\x99i al celui civil faptele ei nu ar fi avut consecin\xc8\x9be nepl\xc4\x83cute pentru ea. Ea \xc3\xaens\xc4\x83\xc8\x99i a recunoscut \xc3\xaen scris faptul c\xc4\x83 a copiat din operele altora f\xc4\x83r\xc4\x83 a oferi cit\xc4\x83ri ca la carte. Adventi\xc8\x99tii doxa\xc8\x9bi recunosc clar faptul c\xc4\x83 ea a \xc3\xaemprumutat mult din textele altora, ceea ce neag\xc4\x83 teza naiv\xc4\x83 a inspira\xc8\x9biei plenare.\n_START_SECTION_\nScrierile despre masturbare\n_START_PARAGRAPH_\nMul\xc8\x9bi critici citeaz\xc4\x83 vederile Ellenei White despre masturbare, ceea ce ea numea \xe2\x80\x9eauto-indulgen\xc8\x9b\xc4\x83\xe2\x80\x9d \xc8\x99i \xe2\x80\x9eun viciu solitar\xe2\x80\x9d drept dovad\xc4\x83 a faptului c\xc4\x83 a fost un profet mincinos. \xc3\x8en cartea sa Apel c\xc4\x83tre mame ea scria:_NEWLINE__NEWLINE_ _NEWLINE_\xe2\x80\x9eDac\xc4\x83 practica auto-indulgen\xc8\x9bei continu\xc4\x83 de la v\xc3\xa2rsta de cincisprezece ani \xc3\xaen sus, natura va protesta \xc3\xaempotriva abuzului suferit \xc8\x99i pe care continu\xc4\x83 s\xc4\x83 \xc3\xael sufere \xc8\x99i \xc3\xaei va face s\xc4\x83 fie pedepsi\xc8\x9bi pentru \xc3\xaenc\xc4\x83lcarea legilor sale, \xc3\xaen special de la v\xc3\xa2rsta de treizeci la patruzeci\xc8\x99icinci, pedeapsa fiind numeroase dureri ale sistemului \xc8\x99i diferite boli cum ar fi afec\xc8\x9biuni ale ficatului \xc8\x99i pl\xc4\x83m\xc3\xa2nilor, nevralgie, reumatism, afec\xc8\x9biuni ale coloanei vertebrale, boli de rinichi \xc8\x99i umori canceroase. Unele din mecanismele fine ale naturii cedeaz\xc4\x83, l\xc4\x83s\xc3\xa2nd poveri mai mari de executat altora, ceea ce deranjeaz\xc4\x83 aranjamentul fin al naturii \xc8\x99i apare adesea o distrugere a condi\xc8\x9biei, moartea fiind rezultatul.\xe2\x80\x9d_NEWLINE_\xe2\x80\x9eFemeile au mai pu\xc8\x9bin\xc4\x83 for\xc8\x9b\xc4\x83 vital\xc4\x83 dec\xc3\xa2t cel\xc4\x83lalt sex iar ele sunt lipsite prin via\xc8\x9ba lor casnic\xc4\x83 de aerul proasp\xc4\x83t care \xc3\xaenvigoreaz\xc4\x83. Rezultatul auto-abuzului se v\xc4\x83de\xc8\x99te \xc3\xaen diferite boli cum ar fi inflama\xc8\x9biile mucoaselor, edemul, durerea de cap, pierderea memoriei \xc8\x99i a vederii, marea sl\xc4\x83biciune a spatelui \xc8\x99i a coapselor, afec\xc8\x9biuni ale coloanei vertebrale \xc8\x99i deseori descompunerea intern\xc4\x83 a capului. Umoarea canceroas\xc4\x83, care ar fi r\xc4\x83mas adormit\xc4\x83 \xc3\xaen sistem \xc3\xaen cursul vie\xc8\x9bii lor este inflamat\xc4\x83 \xc8\x99i \xc3\xae\xc8\x99i \xc3\xaencepe munca de distrugere \xc8\x99i m\xc4\x83cinare. Mintea este adesea ruinat\xc4\x83 \xc8\x99i apare nebunia.\xe2\x80\x9d_NEWLINE_Criticii citeaz\xc4\x83 un studiu modern care arat\xc4\x83 c\xc4\x83 a avea multe orgasme protejeaz\xc4\x83 b\xc4\x83rba\xc8\x9bii \xc3\xaempotriva bolilor de inim\xc4\x83._NEWLINE_Thomas Szasz a descris schimbarea de consens \xc8\x99tiin\xc8\x9bific drept \xe2\x80\x9eMasturbarea: activitatea sexual\xc4\x83 de c\xc4\x83p\xc4\x83t\xc3\xa2i a omenirii. \xc3\x8en secolul al nou\xc4\x83sprezecelea era o boal\xc4\x83; \xc3\xaen cel de-al dou\xc4\x83zecilea este un leac.\xe2\x80\x9d Mul\xc8\x9bi al\xc8\x9bi cercet\xc4\x83tori medicali \xc8\x99i comisii de stat pentru educa\xc8\x9bia medical\xc4\x83 sus\xc8\x9bin concluzia sa._NEWLINE_Aceast\xc4\x83 critic\xc4\x83 este recunoscut\xc4\x83 ca semnificativ\xc4\x83 de websiteul Domeniului Ellen White, cunoscut drept Websiteul Oficial Ellen G. White. Personalul domeniului citeaz\xc4\x83 concluzii ale lui David Horrobin (pierderi de zinc) drept sus\xc8\x9binere a vederilor doamnei White; Horrobin a fost un cercet\xc4\x83tor de reputa\xc8\x9bie dubioas\xc4\x83 conform necrologului s\xc4\x83u din British Medical Journal \xc8\x99i conform lui Stephen Barrett de la Quackwatch. \xc3\x8ens\xc4\x83\xc8\x99i organiza\xc8\x9bia Domeniului White recunoa\xc8\x99te c\xc4\x83 Szasz are dreptate c\xc3\xa2nd descrie schimbarea de consens medical: \xe2\x80\x9eViziunea general\xc4\x83 din ziua de azi este, totu\xc8\x99i, c\xc4\x83 masturbarea este normal\xc4\x83 \xc8\x99i s\xc4\x83n\xc4\x83toas\xc4\x83.\xe2\x80\x9d_NEWLINE_Ronald L. Numbers, un istoric al \xc8\x99tiin\xc8\x9bei american \xc8\x99i absolvent al \xc8\x98colii de Medicin\xc4\x83 a Universit\xc4\x83\xc8\x9bii Loma Linda, a criticat vederile doamnei White asupra masturb\xc4\x83rii \xc8\x99i asupra multor altor chestiuni medicale, esen\xc8\x9ba criticii lui fiind faptul c\xc4\x83 ea a urmat consensul medical al epocii sale (care era \xc3\xaenainte de apari\xc8\x9bia medicinii bazate pe dovezi). Numbers arat\xc4\x83 c\xc4\x83 ea a plagiat autori vitali\xc8\x99ti (cum ar fi Horace Mann \xc8\x99i Larkin B. Coles) \xc3\xaen argumentele folosite de ea contra masturb\xc4\x83rii. De fapt, Apelul c\xc4\x83tre mame con\xc8\x9bine o remarc\xc4\x83 foarte ciudat\xc4\x83 \xc8\x99i anume c\xc4\x83 Ellen White nu \xc8\x99i-a copiat textul din autori care propuneau reforma medical\xc4\x83 adoptat\xc4\x83 de adventi\xc8\x99ti \xc8\x99i care sus\xc8\x9bine c\xc4\x83 ea a ajuns \xc3\xaen mod independent la aceste concluzii. Critica lui Numbers este recunoscut\xc4\x83 drept semnificativ\xc4\x83 de personalul Domeniului White, care a c\xc4\x83utat s\xc4\x83 o resping\xc4\x83 \xc3\xaentr-o lucrare intitulat\xc4\x83 A Critique of the Book Prophetess of Health (O critic\xc4\x83 a c\xc4\x83r\xc8\x9bii Profetesa s\xc4\x83n\xc4\x83t\xc4\x83\xc8\x9bii). Mai precis, Richard W. Schwarz de la Facultatea de Istorie a Universit\xc4\x83\xc8\x9bii Andrews a \xc3\xaencercat s\xc4\x83 conteste plagiatul prin teza inspira\xc8\x9biei supranaturale, care ar fi vorbit tuturor acestor autori \xc3\xaen cam acelea\xc8\x99i cuvinte._NEWLINE_Mai mult dec\xc3\xa2t at\xc3\xa2t: niciun verset din Biblie nu afirm\xc4\x83 c\xc4\x83 masturbarea ar constitui p\xc4\x83cat. Povestirea biblic\xc4\x83 despre Onan nu se refer\xc4\x83 la masturbare, ci la coitus interruptus.'